Source: http://www.dreptonline.ro/resurse/reteaua_europeana_consiliilor_judiciare.php
Timestamp: 2019-03-25 23:47:08+00:00

Document:
Drept OnLine:: Reteaua Europeana a Consiliilor Judiciare
Reteaua Europeana a Consiliilor Judiciare
Material publicat de Consiliul Superior al Magistraturii
Linkuri utile, surse ale informatiilor
Reteaua Europeana a Consiliilor Judiciare a fost constituita in mod oficial la Roma, la 20 mai 2004, cand a fost adoptata si Carta RECJ. Avand ca fundament art. 2 al Tratatului Uniunii Europene, care are ca obiectiv mentinerea si dezvoltarea Uniunii ca o zona de libertate, securitate si justitie. Crearea unei astfel de zone de libertate, securitate si justitie implica o buna intelegere din partea actorilor justitiei a sistemelor de drept din celelalte state membre, precum si a instrumentelor nationale, europene si internationale de cooperare.
analiza informatiei legate de structurile si competentele membrilor;
schimbul de experienta privind modul de organizare si functiile diferitelor sisteme de justitie;
aspecte privind independenta justitiei si alte probleme de interes comun;
acordarea de expertiza si asistenta institutiilor Uniunii Europene si altor organizatii nationale si internationale.
Activitati: RECJ elaboreaza un program anual de activitati, care sunt subsumate obiectivelor de mai sus.
Membri: Calitatea de membru este recunoscuta tuturor institutiilor nationale ale statelor membre ale Uniunii Europene, independente de puterile executive si legislative sau autonome, care au responsabilitatea de a sprijini justitia in procesul independent de realizare a justitiei
Belgia � Consiliul Superior al Justitiei
Bulgaria � Consiliul Judiciar Suprem
Danemarca � Domstolstyrelsen
Franta � Consiliul Superior al Magistraturii
Ungaria � Consiliul National al Justitiei
Irlanda � Serviciul Instantelor
Italia � Consiliul Superior al Magistraturii
Lituania � Administratia Nationala a Instantelor
Malta � Comisia pentru administrarea justitiei
Olanda � Raad voor de rechtspraak
Polonia � Consiliul National Judiciar
Portugalia � Consiliul Superior al Magistraturii
Romania � Consiliul Superior al Magistraturii
Slovacia � Consiliul Judiciar
Slovenia � Republika Slovenija Sodni Svet
Spania � Consiliul General al Puterii Judiciare
Marea Britanie � Consiliul Judecatorilor pentru Anglia si Wales
Observatori la RECJ:
Austria � Bundesministerium fur Justiz
Cipru � Curtea Suprema din Cipru
Estonia � Ministerul Justitiei
Finlanda � Ministerul Justitiei
Germania � Bundesministerium der Justiz
Letonia � Ministerul Justitiei
Suedia � Administratia Nationala a Instantelor Domstolsverket
State care se califica pentru a dobandi statutul de observator la RECJ:
Croatia � Consiliul Judiciar de Stat
Republica Ceha � Ministerul Justitiei
Grecia � Ministerul Justitiei
Luxembourg � Ministerul Justitiei
Turcia � Consiliul Suprem al Judecatorilor si Procurorilor
Membrii sunt liberi sa demisioneze in orice moment. Calitatea de membru inceteaza prin notificarea scrisa a Secretarului General al RECJ.
Adunarea Generala este alcatuita din reprezentanti ai fiecarui stat membru al Retelei. Aceasta se intalneste cel putin o data intr-un an calendaristic, la convocarea Presedintelui. Acesta are puterea de a determina politica generala si celelalte activitati ale retelei. De asemenea, Adunarea Generala poate stabili grupuri sau comisii de lucru, care discuta pe diferite teme de lucru sau pe aspecte organizatorice.
Presedintele convoaca si prezideaza Adunarea Generala si Comitetul de Conducere. El este autorizat sa reprezinte Reteaua. Presedintele este ales pentru o perioada de 2 ani de Adunarea Generala.
Comitetul de Conducere/Pilotaj este alcatuit din Presedinte, Secretarul General si cel putin alti patru membri. Mandatul este de doi ani. Acesta ia toate masurile necesare pentru buna functionare a Retelei.
Secretarul General este numit de Adunarea Generala pentru o perioada de doi ani, mandat care poate fi reinnoit o singura data. Secretarul General are in responsabilitate toate atributiile de secretariat si cele legate de administrarea generala a Retelei.
Secretarul General are drept de semnatura si de a reprezenta Reteaua atunci cand este necesar. De asemenea, Secretarul General raspunde de mentinerea relatiilor Retelei cu institutiile europene si asigura coerenta dintre programul de activitati al Retelei si prioritatile Uniunii Europene.
Contributii si Buget:
Membrii nu au obligatia de a plati o taxa anuala. Contributiile in natura si in bani pentru diferitele proiecte si activitati vor fi stabilite prin acord de participantii la acestea. Finantarea provenind din alte surse , cum ar fi cele comunitare, sau acordate de membri pentru finantarea structurii si administrarea RECJ, este administrata de Secretarul General, care raspunde in fata Comitetului de Conducere/Pilotaj.
Secretarul General elaboreaza un buget anual pentru cheltuielile curente, precum si bilantul executiei bugetare.
RECJ se poate dizolva prin decizia Adunarii Generale, care decide si in legatura cu utilizarea sau alocarea ulterioara a activelor Retelei.
Membri Consiliului Superior al Magistraturii au participat la o serie de intalniri organizate in cadrul Retelei in perioada in care Consiliul a avut calitatea de observator al acestei organizatii.
In luna noiembrie 2003 a avut loc la Haga intalnirea RECJ care a avut ca tema principala discutarea posibilitatilor si perspectivelor cooperarii internationale in domeniul consiliilor juridice. Din partea Consiliului Superior al Magistraturii a participat domnul Gheorghe Buta. S-au stabilit grupuri de lucru pentru evaluarea judecatorilor, pentru managementul cazurilor, construirea unui site internet pentru retea si pentru a stabili misiunea si viziunea Consiliilor.
La data de 4 aprilie 2005 a avut loc la Paris reuniunea RECJ pentru dezbaterea si prezentarea a patru documente de sinteza ale activitatii Retelei din momentul constituirii sale, in luna mai 2004, la Roma pana la acel moment. Doua dintre ele se refera la grupul de lucru "Evaluarea judecatorilor, cariera, disciplina, independenta" si "Evaluarea judecatorilor si evaluarea justitiei". La aceasta intalnire a participat doamna Florica Bejinaru, membru CSM.
In perioada 2 - 3 iunie 2005 a avut loc Conferinta anuala a Retelei, la Barcelona. Din partea CSM au participat doamna Florica Bejinaru, domnul Dan Chiujdea, doamna Lidia Barbulescu, membri CSM si doamna Raluca Galea, consilier juridic la Biroul de Relatii Internationale al CSM. Agenda Conferintei a cuprins probleme legate de raspunderea magistratilor, lansarea site-uilui Retelei, managementul de caz, evaluarea judecatorilor, precum si alte probleme de actualitate ale Retelei.
In perioada 15 � 16 septembrie 2005 a avut loc la Madrid un seminar pe tema managementului si actualizarii website-ului RECJ, precum si alte informatii practice despre acest site. La seminar a participat doamna Florica Bejinaru,membru CSM.
La data de 3 februarie 2006, la Roma, a avut loc seminarul cu tema "Conduita Judiciara". Seminarul a fost organizat sub egida ENCJ, in cadrul Grupului de lucru privind deontologia creat la nivelul Retelei. La seminar au participat doamna Angela Harastasanu, membru CSM si domnul Mircea Munteanu, consilier de integrare europeana, DIERIIPP. Aceasta participare s-a inscris in cadrul masurilor din Planul de Actiune pentru implementarea Codului Deontologic al judecatorilor si procurorilor elaborat de Grupul de lucru G5.
In perioada 25 � 26 mai 2006, s-a desfasurat cea de-a patra Conferinta anuala a Retelei Europene a Consiliilor Judiciare la Wroclaw, Polonia. La conferinta au participat domnul Cristian Deliorga, vicepresedintele CSM, doamna Lidia Barbulescu, vicepresedintele ICCJ si membru CSM si doamna Raluca Galea, director DIERIIPP. Evenimentul a subliniat importanta crescanda, la nivel european, a rolului consiliilor in consolidarea democratiilor nationale, caracterizate prin incredere in justitie si independenta acestora. Increderea in actul de justitie a fost, de altfel, tema abordata de majoritatea celor prezenti la intalnire.
Cu ocazia acestei Adunari Generale a Retelei s-a hotarat crearea a sase grupuri de lucru, necesitatea lor desprinzandu-se din intalnirile interactive care au avut loc cu aceasta ocazie.
Grupurile de lucru infiintate sunt:
Raspunderea judecatorilor si independenta
Performanta managementului sistemului judiciar
Misiune si viziune (III)
Finantarea instantelor si responsabilitatea din perspectiva independentei
Consolidarea increderii reciproce in cadrul UE
Organizarea interna a ENCJ
Grupul de lucru "Raspunderea judecatorilor si independenta"
Pentru coordonarea activitatilor din cadrul acestui grup de lucru este Franta. Principalele masuri de competenta acestui grup sunt:
raspunderea disciplinara si masurile disciplinare
imunitatea judecatorilor
raspunderea si independenta
Grupul de lucru va realiza o evaluare comparativa a abordarilor referitoare la raspunderea judecatorilor in diferitele state membre ale Retelei.
Grupul de lucru "Performanta managementului sistemului judiciar"
Principalele masuri de competenta acestui grup sunt:
rolul organelor judiciare nationale in protejarea standardelor pentru evaluarea performantei individuale a judecatorilor
stabilirea mijloacelor de management intern (auditare, rapoarte, instrumente interne de imbunatatire a performantei judecatorilor).
Grupul si-a propus sa realizeze o definire clara a temelor pe care le va aborda, a metodologiilor de lucru si a posibilelor modalitati de implementare a acestora.
Grupul de lucru "Misiune si viziune (III)"
Tara care coordoneaza acest grup este Belgia.
misiune, viziune si strategie din perspectiva evaluarii performantei
In demersul sau de clarificare a procesului de evaluare a performantei unei organizatii va fi folosita experienta pe care membrii si observatorii Retelei au acumulat-o in acest domeniu. De asemenea, Grupul va asigura asisitenta metodologica si consiliere la cererea oricarui membru sau observator care doreste sa ia initiative la nivel de management strategic.
Grupul de lucru "Finantarea instantelor si responsabilitatea din perspectiva independentei"
Tara care coordoneaza acest grup este Polonia.
analizarea metodelor de finantare a instantelor � rolul legislativului, executivului si al puterii judiciare
metode de alocare a fondurilor � metode de stabilire a resurselor financiare necesare, finantarea si eficienta unor anumite instante, planificarea bugetara pe termen lung
responsabilitatea judecatorilor si a instantelor pentru buget
responsabilitate si independenta
salariile judecatorilor � parte a bugetului unei instante.
Grupul si-a propus sa realizeze o definire clara a temelor pe care le va aborda, metodologiilor de lucru si a posibilelor modalitati de implementare a acestora.
Grupul de lucru "Consolidarea increderii reciproce in cadrul UE"
Tara care coordoneaza acest grup este Irlanda.
intalniri cu reprezentanti ai Uniunii Europene
evaluarea importantei increderii reciproce din punctul de vedere al factorilor de decizie din sistemul judiciar
evaluarea metodelor de dezvoltare a increderii reciproce � schimb de informatii, contacte si alte sisteme care sa permita consolidarea increderii reciproce la nivelul Uniunii Europene
Grupul de lucru va elabora propuneri si sugestii de metode care sa consolideze increderea si cooperarea reciproce dintre membrii sistemelor judiciare ale Statelor Membre ale UE si prin care Reteaua Europeana a Consiliilor Judiciare poate oferi expertiza relevanta institutiilor europene.
Grupul de lucru "Organizarea interna a ENCJ"
Tara care coordoneaza acest grup este Spania.
institutionalizarea consolidata a Retelei
evaluarea oportunitatii crearii unui secretariat permanent
elaborarea unor criterii generale pentru candidaturile in cadrul diferitelor organe ale Retelei
analizarea posibilitatii dobandirii de catre Retea a personalitatii juridice
crearea postului de vicepresedinte
eventuale amendamente la Carta Retelei.
Activitatile Grupului s-ar putea concretiza in formularea unor propuneri, cu ocazia Adunarii Generale din 2007, de posibile schimbari in organizarea interna a Retelei, menite sa o consolideze si sa sporeasca stabilitatea si continuitatea in procesul de coordonare si monitorizare a activitatilor acesteia. De asemenea, aceste masuri au si scopul de a stabili proceduri mai transparente la acest nivel.
Romania, prin Consiliul Superior al Magistraturii, si-a desemnat reprezentanti in toate aceste grupuri de lucru.
Astfel, la data de 10 octombrie 2006, doamna judecator Lidia Barbulescu, membru CSM si domnisoara Dana Nica, consilier de integrare europeana, DIERIIPP au participat la San Sebastian, Spania, la prima intalnire a grupului de lucru "Organizarea interna a RECJ". Cu prilejul intalnirii s-a stabilit metodologia de lucru a grupului si calendarul activitatilor ce vor fi desfasurate de catre grupul de lucru. O a doua intalnire a avut loc la Roma la 5 februarie 2007, CSM fiind reprezentat de asemenea de doamna judecator Lidia Barbulescu, membru CSM si domnisoara Dana Nica, consilier de afaceri europene a dezbatut probleme precum: reorganizarea Retelei prin instituirea unui secretariat permanent si a functiei de vicepresedinte, dobandirea personalitatii juridice si a autonomiei bugetare.
Grupul de lucru al ENCJ "Misiune si viziune"
S-a reunit la Bruxelles la data de 27 octombrie 2006. Consiliul Superior al Magistraturii a fost reprezentat de doamna judecator Florica Bejinaru, membru CSM si domnisoara Calina Irimiea, DIERIIPP. Cu prilejul intalnirii s-a decis elaborarea unui raport, pe baza activitatii grupului, care sa fie prezentat adunarii generale din primavara anului 2007. O a doua intalnire a grupului a avut loc la data de 2 februarie 2007, la Bucuresti, Consiliul Superior al Magistraturii fiind reprezentat de doamna judecator Florica Bejinaru, doamna judecator Alexandrina Radulescu, doamna judecator Ana Cristina Labus si domnul judecator dr. Dan Lupascu, membri CSM, precum si de doamna judecator Raluca Galea, director DIERIIPP si domnisoara Calina Irimiea, consilier de afaceri europene. Membri CSM prezenti la reuniune au prezentat oaspetilor reprezentanti ai altor consilii din Europa aspecte relevante privind rolul CSM in sistemul judiciar romanesc si principalele proiecte derulate de Consiliu.
La data de 23 noiembrie 2006 a avut loc la Dublin, Irlanda, prima intalnire a grupului de lucru al ENCJ "Intarirea increderii reciproce in Uniunea Europeana". Consiliul Superior al Magistraturii a fost reprezentat de doamna judecator Ana Cristina Labus, membru cu activitate permanenta si doamna judecator Alina Prelipcean, sef serviciu Relatii Internationale. Aceasta a fost prima intalnire a acestui grup de lucru, destinata aprobarii metodologiei de lucru si elaborarii de propuneri privind acordarea de expertiza institutiilor europene.
Pe linia intaririi rolului Consiliului Superior al Magistraturii in cadrul Retelei, indeosebi dupa data de 1 ianuarie 2007, data cand Romania a devenit membru cu drepturi depline al acesteia, la data de 6 noiembrie 2006, la invitatia partii romane, domnul Bert Van Delden, presedintele Consiliului Judiciar din Olanda si secretar general al Retelei Europene a Consiliilor Judiciare a efectuat o vizita la Bucuresti.
La data de 26 februarie 2007 va avea loc la Varsovia prima intalnire a grupului de lucru "Finantarea instantelor si responsabilitatea din perspectiva independentei", Consiliul Superior al Magistraturii urmand a fi reprezentat de doamna judecator Lidia Barbulescu, membru CSM si domnisoara Diana Minca, consilier asimilat magistratilor, DIERIIPP.

References: CSM 
 CSM 
 CSM 
 ICCJ 
 CSM 
 CSM 
 CSM 
 CSM 
 CSM 
 CSM 
 CSM 
 CSM